Tiltale for overtrædelse af færdselslovens § 117, stk. 1, nr. 3, jf. stk. 2, nr. 1, jf. § 53, stk. 1. Påstand om frakendelse af førerretten samt udvisning
Ret: Retten i Randers (1. instans)
Faggruppe: Straffesag — Øvrige straffesager
Sagsemner: Færdsel;
Udlændinge;

RETTEN I RANDERS

Udskrift af dombogen

D O M

afsagt den 30. juni 2020

Rettens nr. 7-6040/2019
Politiets nr. 4200-80201-00428-19

Anklagemyndigheden
mod
Tiltalte
Født Dato

Anklageskrift er modtaget den 18. december 2019.

Tiltalte er tiltalt for overtrædelse af

færdselslovens § 117, stk. 1, nr. 3, jf. stk. 2, nr. 1, jf. § 53, stk. 1, ved den 25.
november 2019 kl. 17.01 at have ført varebil Reg. nr. ad Randersvej ved
Syvveje i Mørke efter at have indtaget spiritus i et sådant omfang, at al-
koholkoncentrationen i blodet under eller efter kørslen oversteg 2,00 promil-
le.
(Blodprøve udtaget samme dag kl. 17.52 viste en alkoholkoncentration på
mindst 3,04 promille).

Påstande

Anklagemyndigheden har nedlagt påstand om fængselsstraf.

Anklagemyndigheden har påstået, at tiltalte skal frakendes førerretten, jf.
færdselslovens § 126, stk. 1, nr. 1, jf. § 128, stk. 2, 1. led, jf. stk. 1.

Anklagemyndigheden har endvidere nedlagt påstand om, at tiltalte i medfør
af udlændingelovens § 49, stk. 1, jf. § 24, nr. 2, jf. § 32, stk. 1, jf. stk. 2, nr.
1, udvises med indrejseforbud i et tidsrum, som retten fastsætter.

Tiltalte har erkendt sig skyldig.

Tiltalte har påstået frifindelse overfor udvisningspåstanden.

Sagens oplysninger

Tiltalte har forklaret, at han den 25. november 2019 førte den omhandlede

Std 75272



side 2

varebil, som tilhører Virksomhed, hvor han var og stadig er ansat. Han var
alene i bilen og blev standset under kørslen. Inden kørslen drak han ved
17.00-tiden halvdelen af en 0,7 cl flaske hjemmebrændt spiritus og ikke
anden alkohol. Han drak ikke i bilen. Han havde lige fået fri. Han mødte to
ukendte landsmænd, som havde flasken med hjemmebrændt med. De drak
for at fejre hans fødselsdag.

Han bor stadig Adresse i By og er ansat som murerarbejdsmand i
Virksomhed. Han er indforstået med at udføre samfundstjeneste i
forbindelse med en eventuel betinget dom. Han har ikke et alkoholproblem.
Han har lært engelsk på produktionsskole og taler engelsk med sin
arbejdsgiver.

Tiltalte har den 23. juni 2020 supplerende forklaret, at han stadig bor og ar-
bejder i Danmark. Han er ansat hos den samme arbejdsgiver og bor i en
bolig som arbejdsgiveren stiller til rådighed. Han er ansat på ubestemt tid.
Hvis han dømmes i sagen, mister han ikke sit arbejde - heller ikke selvom
han ikke har kørekort.

Tiltaltes kørekort har været inddraget af politiet fra den 9. december 2019.

Kriminalforsorgen har i erklæring af 10. februar 2020 udtalt, at tiltalte skøn-
nes egnet til samfundstjeneste og ikke har et behandlingskrævende alkohol-
misbrug.

Udlændingestyrelsen har i erklæring af 29. december 2019 blandt andet ud-
talt:

"Opholdsgrundlag og længde

Den 13. november 2018 fik pågældende registeringsbevis efter EU-op-
holdsbekendtgørelsen og blev pågældende tilmeldt Det Centrale Personregi-
ster. ..............................
......................................

Udvisningshjemmel

Udlændingestyrelsen er af den opfattelse, at opholdets karakter fører til, at
betingelserne for en eventuel udvisning skal søges i udlændingelovens § 24,
nr. 2.

....................................

Udtalelse om udvisningsspørgsmålet

Det bemærkes indledningsvis, at det følger af bestemmelsen i udlændingelo-
vens § 26, stk. 2, at en udlænding skal udvises efter §§ 22-24, medmindre
dette med sikkerhed vil være i strid med Danmarks internationale forpligtel-



side 3

ser.

Udlændingestyrelsen skal i øvrigt bemærke, at det følger af
udlændingelovens § 2, stk. 3, at de begrænsninger, der følger af kapitel 3-5
kun finder anven-delse på udlændinge, der er omfattet af EU-reglerne, i det
omfang det er fo-reneligt med disse regler, samt at det følger af EU-
domstolens praksis, at ud-visning af en EU/EØS-statsborger kun er
berettiget, såfremt den pågælden-des tilstedeværelse eller adfærd udgør en
virkelig og tilstrækkelig alvorlig trussel mod grundlæggende
samfundshensyn.

Udlændingestyrelsen skal endvidere bemærke, at for udlændinge, som er
om-fattet af EU-reglerne, kan udvisning kun ske i overensstemmelse med de
principper, der efter EU-reglerne gælder for begrænsning af retten til fri be-
vægelighed, jf. udlændingelovens § 26 b.

Udlændingestyrelsen skal endelig henlede opmærksomheden på § 36 i be-
kendtgørelse nr. 239 af 10. marts 2019 (EU-opholdsbekendtgørelsen), som
vedlægges i kopi.

På baggrund af anklagemyndighedens oplysninger om kriminalitetens
karak-ter, og om at den pågældende forventes idømt en frihedsstraf af 20
dages va-righed sammenholdt med EU-reglerne og de i udlændingelovens §
26, stk. 2, nævnte hensyn, kan Udlændingestyrelsen tiltræde, at
anklagemyndigheden nedlægger påstand om udvisning.

Efter Udlændingestyrelsens vurdering bør påstanden om udvisning nedlæg-
ges i medfør af udlændingelovens § 24, nr. 2."

Rettens begrundelse og afgørelse

Tiltalte har uden forbehold erkendt sig skyldig. Tilståelsen støttes af de op-
lysninger, der i øvrigt foreligger. Det er derfor bevist, at tiltalte er skyldig.

Straffen fastsættes til fængsel i 20 dage, jf. færdselslovens § 117, stk. 1, nr.
3, jf. stk. 2, nr. 1, jf. § 53, stk. 1.

Tiltalte har erklæret sig villig til at udføre samfundstjeneste.

Da tiltalte efter Kriminalforsorgens erklæring er egnet hertil, gøres dommen
betinget, med de vilkår, der er anført nedenfor, jf. straffelovens § 62 og § 63,
jf. § 56, stk. 1.

Det fremgår af personundersøgelsen, at tiltalte har en årsindkomst på ca.
240.000 kr.

Tiltalte skal betale en tillægsbøde på 12.000 kr., jf. straffelovens § 64, jf. §
58, stk. 2.



side 4

Forvandlingsstraffen fastsættes som nedenfor bestemt.

Tiltalte frakendes førerretten i 3 år fra den 9. december 2019, jf. færdselslo-
vens § 126, stk. 1, nr. 1, jf. § 128, stk. 2, 1. led, jf. stk. 1.

Tiltalte er statsborger i Polen. Han har haft fast ophold i Danmark siden den
13. oktober 2018.

Tiltalte er nu idømt en betinget fængselsstraf på 20 dage. Betingelserne for
udvisning efter udlændingelovens § 24, nr. 2, er således opfyldt.

Efter opholdsdirektivets artikel 27, stk. 1, skal en begrænsning i retten til fri
bevægelighed og ophold kunne begrundes i hensynet til bl.a. den offentlige
orden eller sikkerhed. Efter artikel 27, stk. 2, skal udvisningen være i
overensstemmelse med proportionalitetsprincippet og kan udelukkende
begrundes i vedkommendes personlige adfærd. Den personlige adfærd skal
udgøre en reel, umiddelbar og tilstrækkelig alvorlig trussel, der berører en
grundlæggende samfundsinteresse.

Tiltalte er straffet med en betinget dom for et 1. gangstilfælde tilfælde af
spirituskørsel med en promille på 3,04. Tiltalte er efter det oplyste ikke
tidligere straffet, og det findes ikke ud fra personundersøgelsen, at tiltalte
har et misbrug af alkohol. Han har siden 2018 haft bopæl i Danmark og har
fast arbejde. På denne baggrund findes tiltaltes adfærd ikke at udgøre en
reel, umiddelbar og tilstrækkelig alvorlig trussel, der berører en
grundlæggende samfundsinteresse, jf. opholdsdirektivets artikel 27, stk. 2, 2.
led.

Da betingelserne for udvisning således ikke er opfyldt, jf. udlændingelovens
§ 26 b, frifinder tiltalte herfor.

Thi kendes for ret:

Tiltalte, skal straffes med fængsel i 20 dage.

Straffen skal ikke fuldbyrdes, hvis tiltalte overholder følgende betingelser:

1. Tiltalte må ikke begå noget strafbart i en prøvetid på 1 år fra endelig
dom.

2. Tiltalte skal inden for en længstetid på 4 måneder fra endelig dom udfø-re
ulønnet samfundstjeneste i 40 timer.

3. Tiltalte skal være under tilsyn af Kriminalforsorgen i prøvetiden, der op-
hører ved længstetidens udløb.

Tiltalte skal betale en tillægsbøde bøde på 12.000 kr.



side 5

Forvandlingsstraffen for bøden er fængsel i 10 dage.

Tiltalte skal frakendes retten til at føre motordrevet køretøj, hvortil der kræ-
ves kørekort, i 3 år fra den 9. december 2019.

Tiltalte frifindes for påstanden om udvisning.

Tiltalte skal betale sagens omkostninger.

Dommer